Shoprite het nou ook eie klerewinkelsArgieffoto Shoprite – Afrika se grootste kleinhandelsupermark met 3 152 winkels in Afrika – het Donderdag ook sy heel eerste klerewinkel, UNIQ, by die Canal Walk-winkelsentrum in Kaapstad bekend gestel. Nog agt winkels gaan binnekort in onderskeidelik die Ballito Junction- en Galleria-winkelsentrum in KwaZulu-Natal, die Secunda-winkelsentrum in Mpumalanga, die Table Bay-winkelsentrum in die Wes-Kaap, asook [email protected], The Grove, Chartwell Corner en die Menlyn-winkelsentrum in Gauteng hul deure open. Die UNIQ-klerewinkel maak vir die hele gesin voorsiening en konsentreer veral op basiese items van ŉ verskeidenheid kleure en materiaal wat gemeng en gepas kan word. Pryse wissel van minder as R80 vir kinders se T-hemde, tot byna R900 vir baadjies. Volgens Shoprite is UNIQ boonop die eerste klerewinkel in Suid-Afrika wat van selfbedieningsbetaalpunte gebruik maak. Gevorderde radiofrekwensie-identifikasie stel klante in staat om items maklik te skandeer en dan daarvoor te betaal. Die selfbediening-uitklokmasjiene sal na verwagting ook die aankoopproses bespoedig, wat personeel in staat stel om op ander prioriteite in die winkel te fokus. Elke winkel sal steeds minstens nege werksgeleenthede skep en die personeel sal steeds beskikbaar wees om inkopiegangers te help. (Foto: Verskaf)